New Delhi ligger sørvest for Old Delhi. Den ble anlagt 1912-29 og innviet 1931 som Indias nye hovedstad, landets åttende hovedstad. New Delhi står i sterk kontrast til Old Delhi. Arkitekten bak byplanen, Edward Lutyen, la vekt på å legge gatenettet slik at de historiske minnesmerkene i gamlebyen er lette å oppsøke. Derfor representerer New Delhi en interessant forening av gammelt og nytt.